70
सहायता के लिये प्रार्थना
प्रधान बजानेवाले के लिये: स्मरण कराने के लिये दाऊद का भजन
1 हे परमेश्वर, मुझे छुड़ाने के लिये, हे यहोवा, मेरी सहायता करने के लिये फुर्ती कर!
2 जो मेरे प्राण के खोजी हैं,
वे लज्जित और अपमानित हो जाए*!
जो मेरी हानि से प्रसन्न होते हैं,
वे पीछे हटाए और निरादर किए जाएँ।
3 जो कहते हैं, “आहा, आहा!”
वे अपनी लज्जा के मारे उलटे फेरे जाएँ।
4 जितने तुझे ढूँढ़ते हैं, वे सब तेरे कारण हर्षित और आनन्दित हों!
और जो तेरा उद्धार चाहते हैं, वे निरन्तर कहते रहें, “परमेश्वर की बड़ाई हो!”
5 मैं तो दीन और दरिद्र हूँ;
हे परमेश्वर मेरे लिये फुर्ती कर!
तू मेरा सहायक और छुड़ानेवाला है;
हे यहोवा विलम्ब न कर!
* 70:2 वे लज्जित और अपमानित हो जाए: यह निश्चितता का अभिप्राय है कि वे लज्जित किए जाएँगे, वे धूल में मिला दिए जाएँगे, अर्थात् वे सफल नहीं होंगे या उनके उद्देश्य विफल किए जाएँगे।