133
परमेश्वर के लोगों की एकता
दाऊद की यात्रा का गीत
1 देखो, यह क्या ही भली और मनोहर बात है
कि भाई लोग आपस में मिले रहें!
2 यह तो उस उत्तम तेल के समान है,
जो हारून के सिर पर डाला गया था*,
और उसकी दाढ़ी से बहकर,
उसके वस्त्र की छोर तक पहुँच गया।
3 वह हेर्मोन की उस ओस के समान है,
जो सिय्योन के पहाड़ों पर गिरती है!
यहोवा ने तो वहीं सदा के जीवन की आशीष ठहराई है।
* 133:2 यह तो उस उत्तम तेल के समान है, जो हारून के सिर पर डाला गया था: जब हारून को पवित्र पद के लिए समर्पित किया गया था तब उसके सिर पर तेल डाला गया था।